གང་ལྟར་དུས་ཡུན་རིང་བོ་ཞིག་ཏུ་རི་མཐོ་ཞིང་ས་དོག་པའི་ཡུལ་གྲོང་ལུང་གསེབ་ཏུ་བཀས་བཀོད་རྒྱུད་འཛིན་གྱིས་ས་གནས་བཅད་བཟུང་གི་ལམ་ལུགས་ལ་བརྟེན་ནས་དཔལ་འབྱོར་གྱི་རྨང་གཞི་སྒེར་ཚུགས་སུ་སྤེལ་ཞིང་།ཕྱིའི་བོད་ཁམས་གཞན་དག་ལ་འབྲེལ་འདྲིས་ཀྱི་རྒྱུན་ཆད་སྟབས།རྒྱལ་རོང་བའི་སྐད་ཉིད་ལའང་བོད་སྐད་ཀྱི་བརྡ་རྙིང་མའི་གཞི་གདངས་དག་པ་ཉིད་ལ་གཞན་སྐད་ཀྱིས་ཤན་ཞུགས་པ་ཉུང་བས་ཡུལ་སྐད་ཡན་གར་དུ་གྲུབ་པ་བཞིན་ནོ།དེ་བས་སྐད་ཆའི་སྒྲ་གདངས་མི་འདྲ་བར་བརྟེན་ནས་དབྱངས་དང་གསལ་བྱེད་ཀྱི་སྒྲ་ཚན་མང་ཉུང་ཡང་ཡུལ་སྐད་གཞན་དང་མི་མཐུན་པ་སྨྲས་མི་དགོས་སྙམ།གཅིགདབྱངས་དང་གསལ་བྱེད་ཀྱི་སྒྲ་ཚན་གྱི་ཁྱད་ཆོས།